Source: http://docplayer.hu/2077666-Ismerteto-premium-magyar-allamkotveny-elnevezesu-2019-i-sorozatszamu-allamkotvenyek-nyilvanos-forgalomba-hozatalahoz.html
Timestamp: 2018-11-20 22:32:15
Document Index: 7999543

Matched Legal Cases: ['BÍRÓSÁG ', 'Pf. 338', 'Pf. 373', 'Pf. 373', 'Pf. 491', 'Pf. 387', 'Pf. 569', 'Pf. 90', 'Pf. 27', 'Pf. 181']

ISMERTETŐ PRÉMIUM MAGYAR ÁLLAMKÖTVÉNY ELNEVEZÉSŰ, 2019/I SOROZATSZÁMÚ ÁLLAMKÖTVÉNYEK NYILVÁNOS FORGALOMBA HOZATALÁHOZ - PDF
Download "ISMERTETŐ PRÉMIUM MAGYAR ÁLLAMKÖTVÉNY ELNEVEZÉSŰ, 2019/I SOROZATSZÁMÚ ÁLLAMKÖTVÉNYEK NYILVÁNOS FORGALOMBA HOZATALÁHOZ"
1 ISMERTETŐ PRÉMIUM MAGYAR ÁLLAMKÖTVÉNY ELNEVEZÉSŰ, 2019/I SOROZATSZÁMÚ ÁLLAMKÖTVÉNYEK NYILVÁNOS FORGALOMBA HOZATALÁHOZ AZ ALÁBBI ISMERTETŐ A KIBOCSÁTÓ MEGBÍZÁSÁBÓL KÉSZÜLT, ABBÓL A CÉLBÓL, HOGY A BEFEKTETŐKET TÁJÉKOZTASSA A FORGALOMBA HOZATAL ÉS A FORGALMAZÁS FELTÉTELEIRŐL Budapest, január 29.
2 ÁLTALÁNOS TUDNIVALÓK A Magyar Állam (a továbbiakban: Kibocsátó) részéről a nemzetgazdasági miniszter mint államháztartásért felelős miniszter a Magyarország éves központi költségvetéséről szóló törvény szerinti felhatalmazása és az államháztartásról szóló évi CXCV. törvény szerinti felhatalmazása alapján a központi költségvetés hiányának és az államháztartás központi alrendszere adóssága megújításának finanszírozására államkötvényeket bocsát ki. A nemzetgazdasági miniszter ezt a feladatot Magyarország gazdasági stabilitásáról szóló CXCIV. törvényben foglaltak értelmében az Államadósság Kezelő Központ Zártkörűen Működő Részvénytársaság (továbbiakban: ÁKK Zrt.) útján látja el. A jelen ismertető (a továbbiakban: Ismertető) a tőkepiacról szóló évi CXX. törvény (továbbiakban: Tpt.) vonatkozó rendelkezései szerint a Kibocsátó által belföldön, forintban Prémium Magyar Államkötvény elnevezéssel nyilvánosan forgalomba hozandó, 2019/I sorozatszámú, változó kamatozású államkötvények (a továbbiakban: Prémium Magyar Államkötvény) forgalomba hozatalának és forgalmazásának általános feltételeit tartalmazza. Jelen Ismertető az Európai Parlament és a Tanács november 4-i az értékpapírok nyilvános kibocsátásakor vagy piaci bevezetésekor közzéteendő tájékoztatóról, és a 2001/34/EK irányelv módosításáról szóló 2003/71/EK irányelve (a továbbiakban: Tájékoztatóról Szóló Irányelv) 1. cikke (2) bekezdésének b) alpontja alapján nem minősül tájékoztatónak, illetve alaptájékoztatónak és a jelen Ismertető nem tartozik a Tájékoztatóról Szóló Irányelv hatálya alá. Jelen Ismertető a magyar értékpapírpiaci felügyeleten (Magyar Nemzeti Bank, a továbbiakban: MNB) kívül más értékpapír felügyeletnek nem került bemutatásra. A Kibocsátó, illetőleg az ÁKK Zrt. senkit sem hatalmazott fel arra, hogy jelen Ismertetőben leírtakon, illetőleg az ilyen célra a Kibocsátó vagy az ÁKK Zrt. által jóváhagyottakon túlmenően bármilyen információt szolgáltasson, vagy állást foglaljon. Ha ennek ellenére ez bekövetkezne, abból kell kiindulni, hogy a Kibocsátó, illetőleg az ÁKK Zrt. az információt vagy állásfoglalást nem hagyta jóvá. A jelen Ismertetőben szereplő, minden forintra történő utalás Magyarország hivatalos fizetőeszközére vonatkozik. A FORGALOMBA HOZATAL CÉLJA A forgalomba hozatalból a Kibocsátó megfelelő számlájára befolyó összeg a központi költségvetési hiány részbeni finanszírozását és az államháztartás központi alrendszere adósságának megújítását szolgálja. A FORGALOMBA HOZATAL ÁLTALÁNOS FELTÉTELEI A Prémium Magyar Államkötvények jellemzői A Prémium Magyar Államkötvény a kötvényről szóló 285/2001. (XII.26.) Korm. rendelet szerint kibocsátott, névre szóló értékpapír. A Prémium Magyar Államkötvény a Magyar Állam közvetlen, általános és feltétel nélküli kötelezettségvállalása arra, hogy a forgalomba hozatali ár megfizetése ellenében az 2
3 államkötvény névértékét és előre meghatározott kamatát (vagy egyéb járulékait) a megjelölt időben és módon megfizeti. A Prémium Magyar Államkötvényben megtestesített adósság az államadósság része. A Prémium Magyar Államkötvény kamatának és névértékének megfizetése a központi költségvetés, illetve a központi költségvetés adósságszolgálati kiadásainak terhére történik. A Prémium Magyar Államkötvényen alapuló követelés a Kibocsátóval szemben nem évül el. A Prémium Magyar Államkötvények vásárlói és átruházása A Prémium Magyar Államkötvényt a Kibocsátó korlátozása alapján kizárólag devizabelföldi természetes személyek vásárolhatják meg, illetőleg ruházhatják át egymás között. A Prémium Magyar Államkötvények előállítása és névértéke A Prémium Magyar Államkötvények a tőkepiacról szóló évi CXX. törvény (a továbbiakban: Tpt.) felhatalmazása alapján dematerializált értékpapírként kerülnek kibocsátásra. A Prémium Magyar Államkötvények névértéke 1.000,- Ft, azaz Egyezer forint. A Prémium Magyar Államkötvények forgalomba hozatali ára A Prémium Magyar Államkötvény forgalomba hozatali ára a forgalomba hozatal első napján a névértékkel, ezt követően a névérték és a felhalmozott kamat összegével egyezik meg. A felhalmozott kamat számítása a következők szerint történik: ahol: g v = d i = d s = Felhalmozo tt _ kamat g v d d s i d d a Prémium Magyar Államkötvény aktuálisan megállapított éves kamata. az i-edik cash-flow elem (kamatfizetés és törlesztés) kifizetésének dátuma a felhalmozott kamat számítás értéknapja i 1 i 1 A NYILVÁNOS FORGALOMBA HOZATAL MÓDJA A Prémium Magyar Államkötvény sorozatainak forgalomba hozatala adagolt kibocsátás útján történik. A Tpt. 5. (1) bekezdésének 1. pontja értelmében az adagolt kibocsátás a hitelviszonyt megtestesítő értékpapír nyilvános forgalomba hozatalának olyan módja, amelynek keretén belül az értékesítés a kibocsátó által meghatározott időszak alatt történik úgy, hogy az értékpapírok lejárati időpontja azonos. A Kibocsátó a Prémium Magyar Államkötvény forgalomba hozatalát nyilvános ajánlattételben teszi közzé, melyet az értékesítés kezdőnapját megelőzően 3 (három) munkanappal az ÁKK Zrt. saját honlapján ( és valamint a MNB által üzemeltett honlapon ( jelenteti meg. A nyilvános ajánlattétel tartalmazza többek között a forgalomba hozatalra kerülő Prémium Magyar Államkötvény sorozatszámát, ISIN-kódját, a sorozat forgalomba hozatalának feltételeit, ezen belül az értékesítés kezdő és várható zárási időpontját, az értékesítésre meghirdetett mennyiséget, az 3
4 első kamatperiódusra vonatkozóan a kamat mértékét, a kamatfizetés és törlesztés feltételeit, valamint a lejárat napját. A forgalomba hozatal feltételéül legkisebb mennyiség nem kerül meghatározásra. A Kibocsátó fenntartja a jogot arra, hogy az értékesítésre meghirdetett mennyiséget, valamint a forgalomba hozatal zárási időpontját módosítsa. A Kibocsátó a vételi nyilatkozatok felvételét a Magyar Államkincstáron keresztül végzi. A vételi nyilatkozat megadása az előírt tartalmú vételi nyilatkozat személyesen, vagy meghatalmazott útján történő megtételével és a Magyar Államkincstár részére történő benyújtásával, vagy a Magyar Államkincstár elektronikus rendszerén keresztül történő eljuttatásával történik. A Prémium Magyar Államkötvények forgalomba hozatal során történő megszerzésének előfeltétele, hogy az azt megszerezni szándékozó befektető a Magyar Államkincstárnál értékpapírszámlával rendelkezzen, a vételi nyilatkozat elektronikus rendszeren keresztül történő eljuttatása esetén pedig, hogy az erre vonatkozó külön szerződéssel és a használathoz szükséges valamennyi előfeltétellel rendelkezzen. A Magyar Államkincstár fiókhálózatát és üzleti óráit az 1. melléklet tartalmazza. A forgalomba hozatal során az értékesítés előfeltétele, hogy az érintett befektető részére értékesítésre kerülő Prémium Magyar Államkötvények ellenértéke hiánytalanul forintban a befektető ügyfélszámláján rendelkezésre álljon. Amennyiben az ellenérték a befektető ügyfélszámláján nem áll rendelkezésre, a Prémium Magyar Államkötvényeket vásárló befektetők a Prémium Magyar Államkötvények ellenértékét készpénzzel, bankkártyával történő fizetéssel vagy banki átutalással teljesíthetik. A Prémium Magyar Államkötvényekre tett vételi nyilatkozat elfogadásának a feltétele készpénzzel történő teljesítés esetén az, hogy a befektető az ellenértéket a Magyar Államkincstárnál legkésőbb a vételi nyilatkozat benyújtásával egyidejűleg készpénzben befizesse és a befizetési pénztárbizonylatot a vételi nyilatkozatához csatolja. Bankkártyával történő fizetés esetén a vételi nyilatkozat elfogadásának feltétele, hogy a bankkártyás fizetés megtörténte legkésőbb a vételi nyilatkozat benyújtásáig szabályszerűen visszaigazolásra kerüljön. Átutalással történő teljesítés esetén a vételi nyilatkozat elfogadásának feltétele, hogy a befektető legkésőbb a vételi nyilatkozat benyújtásáig a befizetendő összeget a Magyar Államkincstár 1. számú mellékletben megjelölt számlájára átutalja, továbbá, hogy az átutalt összeg a fenti számlára legkésőbb a vételi nyilatkozatban megjelölt értéknapon igazoltan beérkezzen. A vételi nyilatkozat benyújtásával a befektető kötelező erejű és visszavonhatatlan kötelezettséget vállal a Prémium Magyar Államkötvények átvételére a feltüntetett teljes összeg erejéig. A vételi nyilatkozat meghatalmazott útján történő megtétele esetén a meghatalmazás szabályaira a Magyar Államkincstár mindenkor hatályos Befektetetési Szolgáltatási Üzletszabályzata az irányadó. A jogszabályon, illetve hatósági rendelkezésen alapuló képviselet útján történő nyilatkozattétel esetén a hatályos jogszabályokban, illetve a hatósági rendelkezésben meghatározott (törvényes) képviselő, vagy az ilyen képviselő által közokiratban vagy teljes bizonyító erejű magánokiratban meghatalmazott személy képviselheti. Törvényes képviselő (szülő, gondnok, gyám) ezen minőségét tanúsító okmány szerint járhat el a képviselt személy érdekében. Minden esetben a Magyar Államkincstár dönti el, hogy a hozzá beérkezett vételi nyilatkozat megfelelően került-e kitöltésre. A Magyar Államkincstár minden ilyen döntése végleges és 4
5 kötelező erővel bír. A forgalomba hozatali időszak lezárásáig beérkező és a formai követelményeknek megfelelő vételi ajánlatot a Magyar Államkincstár köteles elfogadni. A hiányosan kitöltött, vagy a benyújtásra rendelkezésre álló időszakon túl beérkező vételi nyilatkozatok érvénytelennek minősülnek és a forgalomba hozatalban nem vesznek részt. A megfelelően megtett vételi ajánlati nyilatkozat esetén az értékpapír a befektető értékpapírszámláján az értékesítés előfeltételeinek maradéktalan rendelkezésre állásának napján (amennyiben ez a nap munkanap) jóváírásra kerül. A pénzügyileg teljesített, de el nem fogadott vételi nyilatkozatok befektetők által befizetett ellenértékének visszafizetésére a döntés napját követő második munkanapig ad átutalási megbízást a Magyar Államkincstár. A befektetők az elutasított vételi ajánlatok kapcsán ezen az összegen felül kamatra, kártérítésre vagy egyéb összegre nem jogosultak. A vételi ajánlatok teljes vagy részbeni visszautasítása esetén a Magyar Államkincstár köteles az érintett ügyfeleket írásban értesíteni. TOVÁBBI FORGALOMBA HOZATAL A Kibocsátó és az ÁKK Zrt. fenntartja a jogot arra, hogy időről időre további, a Prémium Magyar Államkötvényekkel a forgalomba hozatal napjának kivételével minden tekintetben azonos jogokat megtestesítő államkötvényeket hozzon forgalomba, amelyek az adott Prémium Magyar Államkötvény-sorozattal azonos sorozatot alkotnak. A PRÉMIUM MAGYAR ÁLLAMKÖTVÉNYEK DEMATERIALIZÁLT ÉRTÉKPAPÍRKÉNT TÖRTÉNŐ FORGALOMBA HOZATALA A Prémium Magyar Államkötvények a Tpt. felhatalmazása alapján dematerializált értékpapírként kerülnek kibocsátásra. A dematerializált Prémium Magyar Államkötvény a Tpt-ben és külön jogszabályban meghatározott módon, elektronikus úton rögzített és továbbított, értékpapírszámlán nyilvántartott, a tulajdonos neve és az értékpapír sorszáma kivételével az értékpapír - jogszabályban meghatározott - valamennyi tartalmi kellékét azonosítható módon tartalmazó adat. A dematerializált Prémium Magyar Államkötvény nyilvántartása a befektetési vállalkozások (jelen Ismertető alkalmazásában beleértve a befektetési szolgáltatási tevékenységet végző vagy kiegészítő szolgáltatást nyújtó Magyar Államkincstárat, illetve hitelintézetet is) részére a Központi Elszámolóház és Értéktár (Budapest) Zártkörűen Működő Részvénytársaság (a továbbiakban: KELER Zrt.) által vezetett, illetve az ügyfelek részére a befektetési vállalkozások által vezetett értékpapírszámlákon történik. A dematerializált Prémium Magyar Államkötvény átruházása értékpapírszámlán történő terhelés és jóváírás útján történik. A dematerializált Prémium Magyar Államkötvény a forgalomba hozatal alkalmával a befektető Magyar Államkincstárnál vezetett értékpapírszámláján kerül jóváírásra. Egyebekben a befektetők az általuk kiválasztott, értékpapírszámla vezetésére és az ahhoz kapcsolódó szolgáltatások nyújtására jogosult befektetési vállalkozással, mint értékpapírszámlavezetővel köthetnek értékpapírszámla és ügyfélszámla szerződést. A befektetők 5
6 számlavezető részére adandó megbízásai tekintetében az adott számlavezető üzletszabályzata az irányadó. A PRÉMIUM MAGYAR ÁLLAMKÖTVÉNYEKKEL KAPCSOLATOS KIFIZETÉSEK A Prémium Magyar Államkötvénnyel kapcsolatos főkifizetőhelyi feladatok ellátását az ÁKK Zrt. végzi. (Ezen feladatokba az adójogszabályok szerinti kifizetői feladatok nem tartoznak bele.) Az ÁKK Zrt. a KELER Zrt. és a befektetési vállalkozások közreműködésével fizeti ki a kamatokat és a törlesztést (a névértéket) a befektetőknek. A befektetőnek az értékpapírszámlaszerződés megkötésekor rendelkeznie kell az esedékes összegek kifizetésének módjáról. Kamatozás, kamatfizetés A Prémium Magyar Államkötvény az egyes kamatperiódusokra utólag fizet kamatot. A Prémium Magyar Államkötvény esetében a kamatperiódus az az 1 (egy) éves időszak, amely az adott év február hó 3. napja és a soron következő év február hó 3. napja közé esik, azzal, hogy az adott kamatperiódus annak első napjától (ezt a napot is beleértve) az adott kamatperiódus utolsó napjáig (ezt a napot nem beleértve) terjed. Ennek megfelelően a kamatfizetés az alábbi napokon történik: február 3., február 3., február 3., február 3., február 3. A KELER Zrt-nél értékpapírszámlán nyilvántartott Prémium Magyar Államkötvények kamatait az ÁKK Zrt. a KELER Zrt. által közölt nyilvántartás alapján értékpapírszámlavezetőkhöz történő átutalás útján fizeti ki. A számlavezetők esetleges szerződésszegéséből eredő következményekért a Kibocsátó és az ÁKK Zrt. nem vállal felelősséget. A kamat mértékének meghatározása Az adott kamatperiódusra vonatkozó kamatmérték megállapítása az első kamatperiódust kivéve az adott kamatperiódus első napját megelőző 2. (második) munkanapon történik. A Prémium Magyar Államkötvények esetében a kifizetendő kamat mértéke (0,01%-ra kerekítetten) a kamatfizetési időpontok között ténylegesen eltelt naptári napok, és a 365 napos év alapján - szökőév esetében az eltelt napok és a teljes év számolásánál február 29-ét is figyelembe véve - az alábbiak szerint kerül meghatározásra (valamennyi esetben bruttó, adólevonások nélküli kamatszázalék, illetve kamatmérték értendő): g p = g a f g a = g p = f = Éves kamat (kupon) A kamatfizetési gyakoriságnak megfelelő időarányos kamat Kamatfizetések száma egy évben Éves kamat meghatározása (g a ): Az éves kamat mértéke a kamatbázis és a kamatprémium értékének összegével egyenlő. 6
7 A kamatbázis megegyezik a kamat megállapítás évét megelőző naptári évre vonatkozóan a Központi Statisztikai Hivatal által hivatalosan közzétett éves átlagos fogyasztói árindexváltozás százalékos mértékével, azzal, hogy amennyiben ez az érték negatív lenne, akkor a kamatbázis 0%-kal, azaz nulla százalékkal egyenlő. A kamatprémium mértékének meghatározására a nyilvános ajánlattételben kerül sor. A Prémium Magyar Államkötvények kamatának megállapításával kapcsolatos feladatokat a nyilvános ajánlattételben előírt időben és módon az ÁKK Zrt. végzi. Törlesztés, visszavásárlás A Prémium Magyar Államkötvényt a Kibocsátó lejárat előtt nem váltja vissza. A Prémium Magyar Államkötvény névértékének visszafizetése a lejáratkor egy összegben esedékes. A Kibocsátó a Magyar Államkincstár útján a Magyar Államkincstár ügyfélfogadási rendje szerinti napokon vételi (visszavásárlási) árfolyamot jegyez a Prémium Magyar Államkötvényre, így a Magyar Államkincstár üzletszabályzatában leírtak szerint eladhatóak a Prémium Magyar Államkötvények a lejáratot megelőzően. Munkaszüneti napra eső kifizetések Amennyiben a Prémium Magyar Államkötvénnyel kapcsolatos bármilyen összeg (kamat, törlesztés (névérték)) kifizetésének esedékes napja Magyarországon nem munkanap, akkor - az ÁKK Zrt. eltérő rendelkezése hiányában - a kifizetés napja az azt következő munkanap. Erre az időre a befektetőt nem illeti meg további kamat, vagy bármilyen más összeg. Munkanapnak az a nap számít, amelyen a Magyar Államkincstár, illetve a magyarországi befektetési vállalkozások ügyfélfogadás céljából nyitva tartanak, valamint a KELER Zrt. és a Magyar Nemzeti Bank elszámolási napot tart. ADÓZÁS A személyi jövedelemadóról szóló többször módosított évi CXVII. törvény (Szja tv.) alapján a Prémium Magyar Államkötvény, mint nyilvánosan forgalomba hozott és forgalmazott, a tőkepiacról szóló évi CXX. törvény szerint hitelviszonyt megtestesítő értékpapír alapján a magánszemélynek kamat címén kifizetett bevétel, illetve az átruházáskor, visszaváltáskor (lejáratkor) elért bevételből - függetlenül attól, hogy az miként oszlik meg nettó árfolyamérték és felhalmozott kamat vagy hozam címén elszámolt tételekre - az árfolyamnyereségre vonatkozó szabályok szerint megállapított rész kamatjövedelemnek minősül és adóköteles. A kamatjövedelem után az adó mértéke az Szja tv. jelenleg hatályos rendelkezése szerint 16% (tizenhat százalék). Az Szja tv. vonatkozó rendelkezései értelmében a Prémium Magyar Államkötvényből származó kamatjövedelem után az adót amennyiben a kamatjövedelem a) kifizetőtől (értve ez alatt a kifizető helyett a kamatjövedelmet kifizető/juttató hitelintézetet, befektetési szolgáltatót is) származik a megszerzés időpontjára a kifizető állapítja meg, vonja le, fizeti meg és vallja be, azzal, hogy jogszabályban meghatározott feltételek fennállása esetén a magánszemély az adóhatósági közreműködés nélkül elkészített bevallásában vagy 7
8 önellenőrzéssel érvényesítheti az értékpapír megszerzésére fordított értéknek és az értékpapírhoz kapcsolódó járulékos költségnek azt a részét, amelyet a kifizető a jövedelem megállapításánál nem vett figyelembe; b) nem kifizetőtől származik a magánszemély az adóhatósági közreműködés nélkül elkészített bevallásában állapítja meg, és a bevallás benyújtására előírt határidőig fizeti meg, a vonatkozó adójogszabályok rendelkezéseinek figyelembevételével. A kamatjövedelem megszerzésének időpontja az érintett összeg átutalásának, postára adásának, vagy a befektető részére történő birtokba adásának napja. Az Szja tv. vonatkozó rendelkezései értelmében a Prémium Magyar Államkötvényből származó fentiek szerinti jövedelmet kamatjövedelemként nem kell figyelembe venni, amennyiben a Prémium Magyar Államkötvényből származó jövedelemre az Szja tv. külön rendelkezései szerinti tartós befektetésből származó jövedelmet kell megállapítani. Így tartós befektetési jövedelemnek (ún. lekötési hozamnak) minősülhet az Szja tv. vonatkozó rendelkezéseiben foglalt feltételek (így az Szja tv. szerinti tartós befektetési szerződés megkötése, adóhatóságnak történő bejelentése, stb.) és adókötelezettség mellett meghatározott pénzösszeg befektetési szolgáltatóval, illetőleg hitelintézettel megkötött tartós befektetési szerződéssel 3, illetve 5 éves lekötési időszakra - történő lekötése révén, a magánszemélyt a lekötés megszűnésekor, megszakításakor megillető bevételnek ideértve a befektetésben lévő pénzügyi eszköznek a lekötés megszűnésekor, megszakításakor irányadó szokásos piaci értékét is, de ide nem értve az árfolyamnyereségnek minősülő részt az említett rendelkezések szerint lekötött összeget meghaladó része. Az Szja tv. vonatkozó rendelkezései értelmében a tartós befektetéstől származó jövedelem után az adó mértéke a) nulla százalék az ötéves lekötési időszak utolsó napjára, b) 10 százalék, ha a magánszemély ba) a lekötést nem hosszabbítja meg, a hároméves lekötési időszak utolsó napjára, bb) a lekötést a lekötött pénzösszegnek egy részére nem hosszabbítja meg, az e résszel arányos, a hároméves lekötési időszak utolsó napjára, bc) a lekötést a kétéves lekötési időszakban szakítja meg, a megszakítás napjára, c) 16 százalék, ha a magánszemély a lekötést az elhelyezést követően a hároméves lekötési időszak vége előtt szakítja meg, a megszakítás napjára. Kibocsátó felhívja a befektetők figyelmét, hogy a tartós befektetésből származó jövedelmet a magánszemély a hitelintézet vagy befektetési szolgáltató által kiállított igazolás alapján vallja be, állapítja meg az utána megfizetendő adót adóbevallásában, amelyet a bevallásra nyitva álló határidőig megfizet. Nem kell a tartós befektetésből származó jövedelmet bevallania a magánszemélynek, ha az adójának mértéke nulla százalék. A Prémium Magyar Államkötvényen elért kamatjövedelem, mint a magyar állam által kibocsátott, forintban denominált, hitelviszonyt megtestesítő értékpapírból származó kamatjövedelem - az egészségügyi hozzájárulásról szóló évi LXVI. törvény 3/A. (2) bekezdés b) pontja értelmében - mentes az egészségügyi hozzájárulás fizetési kötelezettség alól. Az adózás a mindenkor hatályos adójogszabályoknak megfelelően történik. 8
9 A Kibocsátó, illetőleg az ÁKK Zrt. javasolja a Prémium Magyar Államkötvény iránt érdeklődő befektetők részére, hogy forduljanak szakértőhöz abban a kérdésben, hogy a Prémium Magyar Államkötvény megvásárlásából, tulajdonlásából és átruházásából adódó következmények milyen módon érintik adózásukat. KÖZLEMÉNYEK Az ÁKK Zrt. a Prémium Magyar Államkötvények forgalomba hozatalával kapcsolatos közleményeket a saját honlapján ( és valamint az MNB által üzemeltett honlapon ( jelenteti meg. IRÁNYADÓ JOG, ELJÁRÓ BÍRÓSÁG A Prémium Magyar Államkötvények forgalomba hozatalának feltételeire Magyarország jogszabályai - különösen a kötvényről szóló 285/2001. (XII.26.) Korm. rendelet, a Tpt. valamint a Polgári Törvénykönyvről szóló évi IV. törvény rendelkezései irányadóak. A Prémium Magyar Államkötvényből, mint értékpapírból származó jogviszonnyal kapcsolatos, a Kibocsátó, illetőleg az ÁKK Zrt. és a Prémium Magyar Államkötvény(ek) tulajdonosa(i) közötti jövőbeli jogvita rendes bírósági útra tartozik. HATÁLY Jelen Ismertető rendelkezéseit Prémium Magyar Államkötvény elnevezésű, 2019/I. sorozatszámú államkötvények tekintetében kell alkalmazni. Budapest, január 29. Mellékletek: 1. számú melléklet: Magyar Államkincstár Állampénztári Irodái és járási kirendeltségei KIBOCSÁTÓ a Magyar Állam, melynek részéről az államháztartásért felelős miniszter jár el. Az államháztartásért felelős miniszter e feladatkörét az Államadósság Kezelő Központ Zártkörűen Működő Részvénytársaság (székhely: 1027 Budapest, Csalogány u ) útján látja el. 9
10 A Magyar Államkincstár Állampénztári Irodái és járási kirendeltségei 1. számú melléklet Megyei Igazgatóság / Budapesti és Pest Megyei Igazgatóság Cím / Levelezési cím / Elérhetőség Kirendeltségek 1115 Budapest, Bartók Béla út Budapest, Csalogány u Budapest, Váci út 71. ek 1051 Budapest, Erzsébet tér 3. tel: Budapest, Erzsébet körút 6. tel: Értékpapír forgalmazás ügyfélfogadási rendje hétfő: 8:00- kedd: 8:00-14:00 szerda: 8:00-16:30 csütörtök: az ügyfélfogadás szünetel péntek: 8:00-13:30 péntek: 8:00-13:00 Bankszámla száma Érd, Budai út 8. tel: hétfő: 8:00- kedd: 8:00- csütörtök: 8:00- Baranya Megyei Igazgatóság Bács-Kiskun Megyei Igazgatóság Valamennyi kirendeltség levelezési címe: 1398 Budapest, Pf: Pécs, Apáca u Pécs, Pf Mohács, Széchenyi tér Pécs, Pf. 338 tel: Kecskemét, Szabadság tér Kecskemét, Pf. 373 hétfő: 8:00- kedd-csütörtök-péntek: 8:00-12:00 szerda: 8:00-17: Soltvadkert, Kossuth Lajos u Kecskemét, Pf. 373 el: hétfő: 8:00-10
11 Békés Megyei Igazgatóság Borsod-Abaúj-Zemplén Megyei Igazgatóság Csongrád Megyei Igazgatóság Fejér Megyei Igazgatóság 5600 Békéscsaba, Dózsa Gy. u Békéscsaba, Pf Miskolc, Hősök tere Miskolc, Pf Szeged, Vár u Szeged, Pf Hódmezővásárhely, Kossuth tér 1. szerda-péntek: 8:00-12: Szeged, Pf. 491 tel: Székesfehérvár, Ősz u Székesfehérvár, Pf Győr-Moson-Sopron Megyei Igazgatóság Hajdú-Bihar Megyei Igazgatóság Heves Megyei Igazgatóság Jász-Nagykun-Szolnok Megyei Igazgatóság 2400 Dunaújváros, Városháza tér Székesfehérvár, Pf. 387 tel: Győr, Czuczor Gergely u Győr, Pf Sopron, Fő tér Győr, Pf. 569 tel: Debrecen, Hatvan u Debrecen, Pf Eger, Eszterházy tér Eger, Pf Szolnok, Magyar út Szolnok, Pf Karcag, Kossuth tér Szolnok, Pf. 90 tel: hétfő: 8:00-12:00 és 13:00- kedd: ügyfélfogadás szünetel szerda: 8:00-12:00 és 13:00-18:00 csütörtök: ügyfélfogadás szünetel péntek: 8:00-12:00 hétfő-kedd-szerda: 8:00- csütörtök: 8:00-15:00 péntek: 8:00-13:00 hétfő: 8:00- kedd: az ügyfélfogadás szünetel szerda-csütörtök: 8:00- péntek: 8:00-12:
12 Komárom-Esztergom Megyei Igazgatóság Nógrád Megyei Igazgatóság Somogy Megyei Igazgatóság Szabolcs-Szatmár-Bereg Megyei Igazgatóság Tolna Megyei Igazgatóság Vas Megyei Igazgatóság Veszprém Megyei Igazgatóság 2800 Tatabánya, Fő tér Tatabánya, Pf Salgótarján, Rákóczi út Salgótarján, Pf Kaposvár, Széchenyi tér Kaposvár, Pf Nyíregyháza, Széchenyi út Nyíregyháza, Pf Kisvárda, Kölcsey út 2/A 4400 Nyíregyháza, Pf. 27 tel: hétfő-szerda: 8:00- csütörtök: 8:00-12:00 kedd-péntek: az ügyfélfogadás szünetel 7100 Szekszárd, Augusz Imre u Szekszárd, Pf Szombathely, Széll Kálmán u Szombathely, Pf Veszprém, Budapest út Veszprém, Pf Zala Megyei Igazgatóság 8500 Pápa, Fő u Veszprém, Pf tel: Zalaegerszeg, Dísz tér Zalaegerszeg, Pf. 181 hétfő: 8:00-12:00 kedd: 8:00- szerda: 8:00-17:00 csütörtök: ügyfélfogadás szünetel péntek: 8:00-12: